# Стихотворения

Михаил Злобин

Послание дьяку Василию Львовичу

Дружеское послание Алексею Саввичу. Прошение Михалка Злобина

Ино <послание> ко иному о щедротстве

Михаил Злобин Стихотворения --------------------------------------------------------------------------- Виршевая поэзия (первая половина XVII века) М., "Советская Россия", 1989.- (Сокровища древнерусской литературы). --------------------------------------------------------------------------- СОДЕРЖАНИЕ Послание дьяку Василию Львовичу Дружеское послание Алексею Саввичу. Прошение Михалка Злобина Ино <послание> ко иному о щедротстве Послание дьяку Василию Львовичу Влечет мя и реет помысл к твоей милости притещи, А не вем, како по своему недоразумию к тебе, государю своему, рещи. Смущает ми ся ум от великий нищеты И отбывает умныя своея остроты. Люто есть, воистинну, люто целынь со оцтом пити И, не мнее того, нищетное житие проходити. Юзами же вес<ь> змийножными одержим, Лютыми волнами в потоплении всюду обносим. Ветри велицы воздвизают бурю нужну, Обременения же печалми и бедами улучают жизнь нужну. Власть и владычества дар от бога на земли преизряден устроевается И сих паки свыше нрав милостив в ком содевается. Что приобретение кому или прибыток и богатство, Юже кто презирает всегда неимущее бра<т>ство? Множае паче лучыпи тем злата и всякого изобилия доволства, Иже кто к бедным нрав имеет доброхотьства. Христос бо, бог наш, повеле всем благочестивым тако быти, А не оставляет безпомощных тем никого погубити. Любяй же кого всячески наказует, К сим же и милость свою потом показует. Он бо, содетел<ь>, весть вся полезная устрояти, Злы же, немилостивый не тако к себе присвояти. Любы мира сего аще не погрешни, воистинну глаголю, в человецех; Омакая кто с кем руку в солило в сих вецех {1}. Блажен, воистинну, и треблажен, Иже хлеб свой раздробляй с неимущими, всегда имеет предложен. Несть бо ничто честнее и болши паче любви быти, Чтущим же веру Христову во благочестии жити. Ел бо вес<ь> закон и пророцы вершатся, Любящий же бога вси тоя крепце держатся. О сем же в пространственном речении умолю, Милость же твою потом не вем, како улучю. Бог дай справит твое душевное бремя, Иже аще нас пожалует, призриш в нынешнее время. Ей, да воздаст ти господь в сем и в будущем веце милость свою попремногу. Той сподобит тя небесному своему чертогу. Аминь. Ныне же что еще имам к твоей честности писати, чтобы тебе, государю моему, милость свою на ны излияти в нынешней нашей настоящей скорби и печали? И сам, государь мой, зриши, что тяшки времена настали. К тому же грехом моимь постигла конечная бедность, и не имеем, кто бы показал к нам сердечную свою ревность, напитал бы нас умяхченною своею браждою и напоил аки в знойный день студеною водою, и подал бы нам поне малу отраду, негли и сам бы был сподоблень от бога небесному винограду. Ничто же тако приятно Христу нашему и богу, иже кто творит к нему добродетел свою попремногу, паче же в скорби и во бедех брата своего не презирает и, елико мощно, тако ему и помогает. Сего ради на землю себе пометая и слезы своя пред тобою проливая, молим твое честное достояние, тезоименито бо в_ы_с_о_т_е твое звание {2}: Буди, государь, помощник и заступник в тковей нашей тузе, не обретаем бо такова помощника ни в котором своем друзе, яко же твое благоутробие прежде сего нам бывало, а ныне, не вем, почему сердце твое кабы далече от нас поостало. Судит бог некоторому человеку - лиходею, чтобы ему своему помыслити добродею. Чем тебе, государю моему, неправедно нас огласил и добродеяние твое от нас отщетил, сердце твое к нам ожесточил, а нас до конца таковым злодейством оскорбил? Бог ему судия и пречистая его мати, а ума, государь, его и устен не уняти: что хощет, то и глаголет, понеже сердце его всегда завистью колет. Ненавистником бо и зависцом не своя им злая зла, но чюжая благая, та им паче удареннаго жезла. И ты, государь, не ими веру лживу слову, по великому апостолу Иоанну Богослову, - не всякому духу верити повелевает, но паче искушати духи с расмотрением подобает {3}. По Давиду,- погубит господь вся, глаголющая лжу {4}, таковаго бывает плод душевный его во лжу. Лжа убо истинне всегда супротивляется и, имея ю, едва в рай вселяется. Бог таковому судиа и воздател; злый же доброму никогда бывает приятел; всегда поощряется зло творити, чем бы брата своего погубити. И не брату своему зло сотворяет, но душу свою во ад посылает. Писано есть: злаго зло постигнет, а избранных и добродетелных мужей места не достигнет. И почто нам о том слово продолжати и твоя честная ушеса отягчати?! И уже нам время о настоящей нашей скорби ныне рещи и доброразсудное твое сердце на милость себе привлещи, да некли милостивый твой фиял {5} на нас излиется и яко благодатною водою душа наша напиется. Мнози бо твоею добродетелию и жалованием хвалятся, понеже в добрых путех от тебе ставятся, и того ради похваляют твой благодатный нрав, аки некий цвет от различных трав, тем и припадая ко общей нашей матери-земли. Вемы бо паки, яко многим ты людем помогавши велми. Тако же и аз, грешный, не престая слезами землю моча, глад бо уязвляет не мнее меча! Со женишком и з детишками гладом помираю, а крепкаго помощника не обретаю, и яко руб при пути от всех попираем, и яко изверг бездушен поверзаем, и яко трость ветром колеблема, или яко лоза стояща при пути объемлема; и совершение, рещи, ни от кого не брегом,- токмо радость и поношение всегда бываю сопостатом своим и врагом; и во дни аки в нощи пребываю, и разумишка своего отбываю от великий своея нищеты и скудости. Не пребывает бо смущенный ум в разумной мудрости и всегда ходит в велицем забвении, яко не в коем темном помрачении. Того ради хапаюся твоих честных стоп. Услыши, государь, мой сердечный вопль! Аще не в слух тебе, государю, вопию, но болезненным сердцем аки пелынь со оцтом пию. Промысли, государь, моею грешною главою, да и сам воздарен будеш от бога многою мздою,- где бы, государь мой благий, в местечко сести,- нужно бо есть, воистинну, нужно неимущему безо мзды влести, где бы мне, бедному, глава своя прекормити и женишко бы, и детишек скудостию и гладом, себе и их, не поморити. Вся бо тебе возможна сия сотворити и конечной моей бедности пособити, аще восхощеши явити ко мне свою милость и учинити мне человеческую свою милость; понеже имееш у себя жалователя велика, предстояща всегда у самого того царского лика, на нем же многое бремя от царя-государя положено и велия паки честь урядства наложено. Той тя по своему жалованию не оскорбляет и твоего словеси мало пременяет. Аще ли недостойнии и не имамы что тебе воздати, и ты, государь, от бога многу мзду имаши прияти. Бог бо любит таковых нравы, который ищут вечныя славы и бедным и беззаступным помогают, и никогда же в скорбех их и в печалех презирают. Любит бо господь бог в нас таковое деяние и подает нам злато многое - свое мздовоздаяние, и в царство небесное вселяет, и комуждо, по мере добродетелей, обители своя разделяет. Ты же, государь мой, добродею, сему словеси внемли. Добро бы, аще таковых много было на земли, то бы не отпадали великие божий надежды, и да не дремали бы выну наши грешныя вежды. Паки, государь мой, внимай добрым тем нравом, а не ревнуй погибающим славам; и тако по премногу помилован будеши от владыки Христа, и да неосужденно сподобишися видети онамо знамение честнаго креста. И впредь нас буди жаловат своим милосердием, и не отгониши от себя никоторым прилучным жестосердием. И что имам вящши того к тебе писати и многими словесы воздух наполняти? - Аще сердечная твоя нива умягчится, тогда малыми словесы благодать твоя к нам явится. Аще и аер наполнити словес, а к немилостивому сердцу не доспеет в перевес. Милостивии же и малыми словесы услаждаются, и к неимущим и бедным простираются. Милостивии бо паки помиловани будут, а немилостивии в таковых обителех не будут. Протчее же, государь мой, буди покровен вышняго десницею, и воздаст ти господь многократною сторицею. Аминь. Своего жалования от нас не отринь. Еще молю, государь, твое доброродие, да не зазриши на наше грубоумие, да не положиши в забвение нашего к тебе моления и сам да сподобишися от бога вечного селения! Вем бо, государь, яко свои тя суеты и мятежи пошибают и дружию скорбь памятовати забывляют. И ты, государь мой, крепися и мужайся, и противу мыслей своих вооружайся, и стой умом своим крепце противу находящих своих в сем веце. И того ради на доброй своей памяти подержи, а учат нас доброразумныя вожи, что повелевают другу о друзе болети и забвения о нем не имети, и дружню скорбь аки свою вменяти, и таковое дело на себя переняти. И вящши того ино что не имамы к тебе рещи. И како милосердие твое к себе привлещи? - Уже ми устал ум и мысли: и ветрило, и весла свисли. Токмо молю: господа ради, государь мой, не забуди! И со всеми своими ближними приятели здрав буди. И впредь своего жалования от меня не отринь. Во веки веков, аминь. Днесь слову соблюдающему. Дружеское послание Алексею Саввичу Прошение Михалка Злобина Аще твое благо впред утвердится на мне, Любителну быти во всех благодеяниях ко мне, Еже содетел содействовати тебе таковая, К сим быти по премногу повелевая. Слово же господне верно кто исполняет, Ей, таковый от неимущих в презрении не оставляет. Их же паче Христос в вечныя кровы вселити весть, Слух, способствующих в нужах и бедах, повсюду проповесть. Аще же мое и недостоинство пред тобою в чем, Всячески бы милостиво надо мною учинити в том, И неисправления моего дела в прилучае каковом. Что приобретение кому или прибыток и богатство, Подобно сему быти и равно вечное блаженство. О сих ли кто усердно внимает, Желателно во благих, бога како призывает? Аще же и многих в разуме свыше быти кто весть, Любезно таковых благочестивыми кто проповесть? Ущедряет ли нас чия безмерная милость, И наипаче тем стократно обеща бог подати благость. Милостивым бо той весть по премногу воздавати И имена их в сокровенный книги своя писати. Хранилища благочестивых в руце требующим влагаются, Аще милостив нрав чей к неимущим является. Люто же немилостивый в день судный истязай будет, Кто ж и твое благодарство к себе забудет. Услышати молю со усердием Вины прошения своего тебе с милосердием, И истинных и искренних щедрот от нас не умалити, Наипаче же милостив и непременен нрав к нам явити. Царство небесное сим дарует бог, Аще кто ущедряет неимущих от своих благ. К творящим бо добродетели сугубо возвращаются, Аще к подаянию неимущих руце простираются. Кроники {1} описуют про нечестивых, Твердости не имеюще благочестивых. Елико же в злобе и безмилосердии бывают, Болши толико всуе погибают. Ей, воистинну, добро по бозе кому тещи, Богатети же неимущих подаянием, рещи. О тленных и мимо текущих не тако возжделети, [Горних же токмо и вечных достоит во уме своем имети], И за малая благая деяния здешних онамо За таковая вселитися в будущем царствии тамо. Весть подати тебе господь небесныя тоя ограды, Ей, со единокровными твоими и прочими домочады. Слышану точию сотворити бедных призрением, Таковых ущедрити неимущих подаянием. И сице тебе, государь, начертати дерзнухом, Твое ж благодарство да осенено будет животворящим духом. Аминь. Ино <послание> ко иному о щедротстве Слово верно в законе кто по бозе исправляет, Обет свой таковый ни в чем не пременяет. Весть бо благочестивый правостию жити во всем, Еже и страх имети преступлению в чем. Различная действа суть всех на земли от благих отводят, Шествие же путей правых к жизни вечней приводят. И сим еще закону хранение подтвержение бывают, Грады же и страны бесчисленых народов в твердости пребывают. Обета пременение ничто же нигде содевает, Слово единоверно вся повсюду созидает. Правда правых праведно избавляет от смерти, О ней же суть мнози улучают и навышшая чести. Дар от бога свыше сему велий бывает, Аще кто обет свой хранит и в ыстинне пребывает. Равно тех сочетание, иже не обретеся лесть во устех; Сий нравом подобитися может самому содетелю всех. Всяк подражатель истиннаго благочестия Отревает от себе далече всякия неправды и нечестия. Едини бо блази и щедри наследят по премногу землю, Мудроумных селения суть такова и како их не внемлю. Истинно речеся, ходяй бес порока и делаяй правду, Любы же присносущная по бозе не подвижет никого на неправду; О благих бо своих всячески прилежит и вышняя мудроствует, Совета любителна ничтоже повредит, иже кто в нем всегда бодръствует, Тверд бо ум о бозе тщетнаго не помышляет, Иже кого ревность божественная к добродетели утвержает. Весть же господь таковых от напасти избавляти, О суеумных же упражняющихся не тако забавляти. Блицы духом божиим водими, сии суть сынове света, Како приобщаются таковии к злым совета? Осеняет ли кого чем выну благодать божия,- Мир весь и вселенная не может того совратити на путь безбожия. Несть ли кто от века на земли, иже сотворит благое и не согрешит, Елико же кому в чем вера успеет и в сих до конца не погрешит. Страх господень паче всего, и держай его кому уподобится? Любов же имея ко всем, что боле сего быти сказуется? О ней же небесная вся и земная выну обдержит Всех паки, благо от бога улучением его предлежит. О сих ли подробну кто внимает, Единыя же заповеди от всех любви да не разоряет. Желателно таковый бога како призывати может, Еже, в чем состояся закон и пророки, сего стяжати не может. О истинне же прилежай, любы имея по бозе всегда, Безмилосердием нрава не бывает таковый никогда. Его же лествица утвержена к богу, благим бывает, Щедротами сицевый и человеколюбием от всех не отбывает. Аще природою в ком нрав добрый крепце состоится, Зело таковый пребывати в должном своем тщится. Слово аще истинно, ту и дело верно, Ущедрити весть по премногу благоверно. Даровати что неимущим зело похвално И недры своя милостивно к таковым держати велихвално. Ту и милость божия свыше надзирает, И на таковых око его всевидящее призирает. Комментарии СПИСОК СОКРАЩЕНИЙ БАН - Библиотека Академии наук СССР в Ленинграде ГБЛ - Государственная библиотека СССР им. В. И. Ленина ГИМ - Государственный Исторический музей ГПБ - Государственная публичная библиотека им. М. E. Салтыкова- Щедрина в Ленинграде ИОРЯС - Известия Отделения русского языка и словесности Российской Академии наук ПЛДР - Памятники литературы Древней Руси ЦГАДА - Центральный государственный архив древних актов ЧОИДР - Чтения в Обществе история и древностей Российских Панченко - Панченко А. М. Русская стихотворная культура XVII века.- Л., 1973 Силлабика - Русская силлабическая поэзия XVII-XVIII вв. / Вступ. ст., подгот. текста и примеч. А. М. Панченко.- Л., 1970.- Б-ка поэта (Б. с.) Шептаев - Шептаев Л. С. Стихи справщика Савватия.- ТОДРЛ.- Т. XXI.- М.; Л., 1965. ТОДРЛ - Труды Отдела древнерусской литературы МИХАИЛ ЗЛОБИН Известия о жизни и деятельности Михаила Злобина весьма ограниченны. Безусловно, он принадлежал к большой приказной семье Злобиных: только в первой половине XVII в. в ней значились подьячие и дьяки Афанасий, Иван, Никита, Семен, Федор и др. В 1638 г. поэт служил подьячим Посольского приказа, владел собственным двором в Москве. Круг адресатов и литературных оппонентов Злобина свидетельствует, что в 30-40-е гг. он имел влиятельных покровителей, был связан с сотрудниками Книжной справы (по крайней мере, с одним из них - Савватием). Последнее известие о Злобине относится к 1664 г.: по данным Приходной книги Печатного двора, 11 марта этого года он купил за пять серебряных рублей только что изданную в Москве Библию. Послание дьяку Василию Львовичу О дьяке В. Л. Волкове уже шла речь в связи с комментированием послания ему Савватия. Как и Савватий, Злобин просит Волкова быть посредником между ним и своим "жалователем" (имеется в виду князь А. М. Львов), чтобы тот помог ему, оклеветанному и "неимущему", "в местечко сести". Про Львова в послании сказано, что царь возложил на него "многое бремя" и великую "честь урядства". Отсюда следует, что послание было написано Злобиным, когда Львов еще исполнял должность дворецкого, т. е. до 1652 г. В тексте памятника читается акростих: ВАСИЛИЮ ЛВОВИЧЮ МИХАЛКО ЗЛОБИН ЧЕЛОМ БИЕТ. Ныне известны три его списка конца XVII в.- ЦГАДА, ф. 181, No 250, л. 235-238 об.; ГБЛ, ф. 236, No 70, л. 369-373 и ГБЛ, ф. 299, No 411, л. 200-204 об. В основу настоящего издания положен последний список. Текст печатается впервые. 1 Омакая кто с кем руку в солило...- выражение из библ. Книги премудростей Иисуса сына Сирахова (XXXI, 16). 2 ...тезоименито бо высоте твое звание...- Василий (греч.) - царственный; здесь - в перенос, смысле: высочайший. 3 ...не всякому духу верити повелевает, но паче искушати... подобает - парафраз изречения Иоанна Богослова (Первое Соборное послание, IV, 1). 4 ...погубит господь вся, глаголющая лжу...- цитата из Псалтыри (V, 6). 5 Фиял (греч.) - чаша, бокал с широким дном. Дружеское послание Алексею Саввичу Прошение Михалка Злобина Послание написано в конце 30-х гг. XVII в., по-видимому, в период совместной службы Михаила Злобина и Алексея Романчукова в Посольском приказе. В нем употреблен акростих: АЛЕКСЕИ САВИЧ ПОЖАЛУЙ МИХАЛКУ ВИНЦА КАК ТЕБЕ БОГ ИЗВЕСТИТ. "Прошение" сохранилось в нескольких списках - ГБЛ, ф. 299, No 389, л. 112-112 об.; БАН, Архангельское собр., No 527, л. 99-100 об. (конца XVII в.) и др. Текст "Прошения" печатается впервые, по рукописи первой половины XVII в. ГБЛ, собр. И. К. Андронова, ф. 726, No 2, л. 208 об.- 209. 1 Кроники...- Имеются в виду хроники или хронографы - книги, описывающие события мировой истории в их временной последовательности (см.: Творог ов О. В. Древнерусские хронографы.- Л., 1975). Ино <послание> ко иному о щедротстве Послание не содержит имен автора и адресата. Однако оно включает в себя ряд выражений, поэтических приемов, свойственных стихам Михаила Злобина. Кроме того, в рукописях ГБЛ, ф. 299, No 380 и БАН, Архангельское собр., No 527 оно следует непосредственно за текстом "Прошения Михалка Злобина". Послание "о щедротстве" содержит акростих: СОВЕРШИ ГОСПОДАР СВОЕ МИЛОСТИВОЕ КО МНЕ СЛОВО ЕЖЕ ОБЕЩА ЗСУДИТИ. Печатается впервые, по рукописи конца XVII в. ГБЛ, собр. Н. С. Тихонравова, ф. 299, No 380, л. 113-114. 1 Его же лествица утверждена к богу...- Лестница - средневековый символ духовного самосовершенствования человека.